Context: Rețeaua ActiveNews.ro, conspirații anti-UE alimentate cu fonduri europene / Cine sunt oamenii din spatele site-ului / Au derulat proiecte cu fonduri europene de peste 136 de milioane de lei
O rețea de firme și ONG-uri afiliate portalului ActiveNews.ro, care promovează conspirații și dezinformări, a derulat proiecte cu fonduri europene de peste 136 de milioane de lei, prezintă într-o anchetă jurnaliștii de la Context.
Proprietarul ActiveNews.ro a rulat programe europene în timp ce desfășura campanii anti-UE și promova ieșirea României din spațiul comunitar. Portalul este cel mai popular site identificat în investigația transfrontalieră “Rețeaua Minciunilor”, face parte dintr-un ecosistem al dezinformării creat în Europa și publică în mod constant articole care conțin mesaje anti-europene.
Sute de site-uri din Europa Centrală și de Est fac parte dintr-o rețea online care distribuie sau susțin dezinformări. O investigație jurnalistică transfrontalieră la care Context.ro a contribuit a cartografiat acest ecosistem. Printre cei care participă la operațiunea de manipulare a informațiilor se află și site-ul ActiveNews.
Lansat în 2013, site-ul ActiveNews este deținut de firma Media Root, al cărei unic acționar este Mihail-Dorian Vorel. Din 2019, Vorel administrează și este consultant la societatea Eco Rural Consulting, deținută de soția sa.
Compania, specializată în consultanță pe fonduri europene, a derulat mai multe proiecte finanțate din bani de la Bruxelles, în timp ce ActiveNews a ventilat dezinformări cu privire la Uniunea Europeană și nu numai. În mod uzual, portalurile online menționează firma care e responsabilă pentru conținutul publicat. În cazul nostru, ActivNews.ro nu a publicat această informație.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank